OzLabs/hebrew-wiki-articles huggingface dataset:
אצטדיון טרקטור (וולגוגרד)

אצטדיון טרקטור (ברוסית: Стадио́н «Тра́ктор») הוא מתקן ספורט, אחד האצטדיונים הוותיקים ביותר בוולגוגרד וממוקם ברחוב מוגילביץ' בעיר.

כיום, אצטדיון הטרקטור משמש כמגרש חלופי של מועדון הכדורגל רוטור המקומי ומכיל 15,000 מושבים.

האצטדיון נבנה בשנת 1931. במהלך הקרבות על סטלינגרד נהרס לחלוטין ונבנה מחדש לאחר המלחמה. עמודי הכניסה לאצטדיון הם כיום אנדרטה ארכיטקטונית בעלת חשיבות מחוזית.

== היסטוריה ==

שערי האצטדיון.
האצטדיון נבנה בשנת 1931 עבור קבוצת הכדורגל של מפעל הטרקטור של סטלינגרד, שאירחה בו את משחקיה עד 1962.

לאצטדיון מתווה שדה לא סטנדרטי - ממזרח למערב. בדיווחי כדורגל רבים לאורך שנים רבות על הופעת הקבוצה באצטדיון, ניתנו פרטים אופייניים - "במחצית הראשונה שיחקנו נגד השמש והרוח...". הקבוצות בהגרלות תמיד ביקשו להשיג את השער המערבי, מכיוון שקרני השמש מופנות לשער המזרחי ומקשות על משחקם של המגנים והשוער. הסיבה למתווה הבלתי מוצלח של המגרש היא שהבונים הראשונים של האצטדיון בשנת 1930 התמודדו עם גחמות השטח ועם אוריינטציה שונה של השדה והיה צורך בעבודה אדירה כדי להסיר מדרון ענק. היעדר הציוד הדרוש קבע מראש תוכנית כזו של זירת הספורט, שהפכה במשך שנים רבות לזירת הספורט העיקרית בעיר.

עד 1940 לא היה במגרש האצטדיון כיסוי דשא וקבוצות רבות מערים אחרות סירבו לשחק באצטדיון.

בתחילת עונת 1940 נבנה יציע חדש באצטדיון, מה שהגדיל את הקיבולת הכוללת מ-15 ל-20 אלף צופים.

במהלך קרב סטלינגרד, האצטדיון, כמו רבים ממבני העיר, נהרס. לאחר המלחמה, שוחזר. בשנים 1953–1955 הוקמו שבילי גישה לאצטדיון שעוצבו על ידי האדריכל ב.א. גקר.

בשנת 1998, האצטדיון שהיה בבעלות מפעל הטרקטורים הועבר לבעלותו של מועדון הכדורגל רוטור. מאוחר יותר, האצטדיון שופץ ושימש את המועדון לאימונים ומשחקי ידידות וכאצטדיון ביתי עבור קבוצת הנוער והמילואים רוטור-2

ב-16 באוקטובר 2002 אירח האצטדיון משחק בטורניר מוקדמות אליפות אירופה לנוער 2004 בין הנבחרות הלאומיות של רוסיה ואלבניה. הרוסים ניצחו בתוצאה 1: 0.

== שיפוץ ==
האצטדיון משמש את "רוטור" לאימונים.

בשנת 2010 הוכן פרויקט לשיפוץ אצטדיון, אך התוכניות לא יושמו מעולם.

לקראת גביע העולם 2018 באצטדיון תוכנן שיפוץ מקיף ונרחב, כאשר תוכנן כי האצטדיון ישמש כבסיס האימונים של הנבחרות המשתתפות.

באוגוסט 2018 קבע מושל מחוז וולגוגרד אנדריי בוצ'ארוב כי יש לעצב מחדש את פרויקט שיפוץ האצטדיון כך שיהיה מכוון לאירוח אירוע ספורט המוני ובילוי לאזרחי העיר.

== אנדרטה ארכיטקטונית ==
עמודי הכניסה לאצטדיון הם אנדרטה לאדריכלות ותכנון עירוני בעל חשיבות מחוזית, אך כיום הם נתונים במצב של הזנחה.

== ראו גם ==
* האצטדיון המרכזי (וולגוגרד)
* וולגוגרד ארנה

== קישורים חיצוניים ==

* [https://web.archive.org/web/20131016123936/http://www.rotor-fc.com/ru/page/tractor פרופיל האצטדיון באתר הרשמי של מועדון רוטור וולגוגרד]
* [http://news.sportbox.ru/Vidy_sporta/Futbol/stats/stadium_1283072269 אצטדיון טרקטור] באתר Sportbox.ru
== הערות שוליים ==

קטגוריה:אצטדיוני כדורגל ברוסיה
קטגוריה:וולגוגרד: ספורט
קטגוריה:וולגוגרד: מבנים
קטגוריה:רוטור וולגוגרד
יחסי גרנדה–קנדה

יחסי גרנדה–קנדה הם היחסים הדיפלומטיים הרשמיים שבין גרנדה לבין קנדה.

== היסטוריה ==
גרנדה וקנדה נהנות ממערכת יחסים קרובה, היחסים הדיפלומטיים הרשמיים שבין שתי המדינות כוננו ב-7 בפברואר 1974, ביום בו גרנדה קיבלה עצמאות היחסים הטובים של קנדה עם מדינות האיים הקריביים, בהן גרנדה, נובעים בין השאר מהעובדה שקיים ריכוז גדול של מהגרים מהקריביים בקנדה (דיאספורה).

בין שתי המדינות מתקיים סחר בקנה מידה גדול בהתחשב בגודלה הקטן של גרנדה. הסחר הכולל בין שתי המדינות עמד ב-2017 על שווי של כ-10.8 מיליון דולר אמריקאי. הייצוא הקנדי לגרנדה הוערך בשווי של כ-10 מיליון דולר אמריקאי וכלל דגים, בשר, מוצרי מזון אחרים ורהיטים. לעומת זאת, הייבוא הקנדי מגרנדה עמד על שווי של כ-819,000 דולר אמריקאי וכלל מוצרי מזון בעיקר.

מקום הישיבה של שמונה חברות קנדיות שונות הוא בגרנדה.

בתחילת שנות השמונים תרמה ממשלת קנדה כסף רב להקמת נמל התעופה מוריס בישופ, שהוא נמל התעופה הלאומי והגדול ביותר בגרנדה.

== הסכמים דיפלומטיים ==
בין קנדה לגרנדה נחתמו שלושה הסכמים דיפלומטיים:
* הסכם בין קנדה לבין גרנדה לכינון יחסים דיפלומטיים רשמיים (1974).
* הסכם בין קנדה לבין גרנדה לשדרוג שיתוף הפעולה בין שתי המדינות (1997).
* הסכם בין קנדה לבין גרנדה בנושא ביטחון חברתי (1999).

== נציגויות דיפלומטיות ==
* גרנדה אינה מיוצגת בקנדה בדרג השגרירות. גרנדה מיוצגת בקנדה בדרג הקונסולרי באמצעות שתי קונסוליות שהיא מחזיקה בערים: מונטריאול וטורונטו.
* קנדה אינה מיוצגת בגרנדה, הן בדרג השגרירות והן בדרג הקונסולרי. קנדה האמינה את נציבותה הגבוהה שבברידג'טאון, בירת ברבדוס, על גרנדה.

== קישורים חיצוניים ==
* [https://www.international.gc.ca/world-monde/grenada-grenade/relations.aspx?lang=eng יחסי גרנדה – קנדה], באתר משרד החוץ הקנדי

== הערות שוליים ==
מדליית פרנקלין

מדליית פרנקלין היא פרס שהוענק על הישגים במדע בין השנים 1915–1997 על ידי מכון פרנקלין בפילדלפיה, ארצות הברית. מדליית פרנקלין נחשבה ליוקרתית ביותר מבין המדליות שהוענקו על ידי מכון פרנקלין. בשנת 1998 היא אוחדה עם מדליות אחרות של מכון פרנקלין למדליית בנג'מין פרנקלין.

==זוכים==
הזוכים הראשונים במדליה, היו האיקה קמרלינג אונס בתחום הפיזיקה, ותומאס אלווה אדיסון בתחום ההנדסה, שקבלו את המדליה בשנת 1915.

הזוכה האחרון במדליה היה מריו קפקי שקיבל את המדליה בשנת 1997.

==קישורים חיצוניים==

*
קטגוריה:פרסים אמריקאיים
קטגוריה:פרסים מדעיים
קטגוריה:מכון פרנקלין
מערך עיבוד פתקי הצבעה

240x240 פיקסלים
מערך עיבוד של פתקי ההצבעה (ברוסית: Ко́мплекс обрабо́тки избира́тельных бюллете́ней ,КОИБ) הוא מכשיר אלקטרוני לספירת קולות המצביעים במערכת הבחירות ברוסיה, הידוע בראשי התיבות KOIB. לצורך הצבעה בעזרת KOIB משתמשים בפתקי הצבעה מנייר שנסרקו וזוהו על ידי המכשיר, שאגב קליטת פתק ההצבעה סופר את התוצאה. במובן הרחב, KOIB מהווה מערך חומרה ותוכנה אשר תפקידו לא רק לספור, אלא גם לבצע באופן אוטומטי נהלים סטנדרטיים אחרים בהתאם לחוק הבחירות. מכונת ההצבעה מחוברת למדפסת, שיכולה לקבל פרוטוקול של ועדת בחירות, כך שיועבר גם במצב אוטומטי אל רשתות התקשורת של ועדת הבחירות. יחד עם יכולות אלו, המערך כולו מהווה חלק אינטגרלי ממערכת האוטומציה הממלכתית לבחירות. ההתקנים האופטיים עבור KOIB מעוצבים ומיוצרים על ידי חברת LOMO.

ברוסיה כולה יש כ-5,000 מערכי KOIB. על כך הצהירה בפני עיתונאים ביולי 2016 יושבת ראש ועדת הבחירות המרכזית של רוסיה אלה פמפילובה. לדברי חבר בוועדת הבחירות המרכזית של הפדרציה הרוסית, אלכסנדר קינווה, המערכים יהיו בשימוש בבחירות לדומה הממלכתית, אם בקמפיין הבחירות ייטלו חלק יותר מעשרים מפלגות.
סורק ראשי
סורק רזרבי
מקלדת

== מטרה ותכונות טכניות ==
* צמצום זמן איסוף נתוני התוצאות וקבלת פרוטוקול תוצאות ההצבעה מנקודות ההצבעה השונות;
* מזעור גורם אנושי בהליך ספירת הקולות;
* הגדלת אמון האזרחים בתהליך הבחירות.

KOIB מורכב מפתח אחסון פתקי הצבעה ומכשיר קליטה, העשוי בצורת כיסוי לקלפי, אשר משלב בתוכו חומרה אלקטרונית שמבוססת על מעבד עם סורק מחובר אליו. לצורך אחסון פתקי ההצבעה, המערך מצויד בזיכרון לקריאה בלבד עם אפשרות של חיבור כרטיס זיכרון.

הוא כולל גם מקלדת ידנית שנדרשת לצורך הגדרת מצבי ההתקן (כמו מצב בדיקה ומצב הצבעה) וביצוע של מספר נהלים סטנדרטיים. לדוגמה, ניתן להזין באופן ידני נתונים של תוצאות ההצבעה המוקדמת. תצוגת מסך LCD נועדה להציג נתונים. במצב ההצבעה המכשיר מציג את מספר פתקי ההצבעה שהוגשו, אשר למעשה מאפשר לכל מצביע לדרג את נקודת ההצבעה בה הוא מצביע. במקרה של כשל במערך, ישנו גם חריץ עבור הצבעה ידנית, המאפשרת במקרה חירום להשתמש בקלפי האלקטרוני כתיבת קלפי רגילה.

==קישורים חיצוניים==

== הערות שוליים ==

קטגוריה:רוסיה: בחירות
מחלבת המאירי

לוגו המחלבה
מחלבת המאירי היא מחלבת גבינות קטנה, הקיימת בצפת מאז שנת 1840 ומנוהלת על ידי משפחת המאירי.

== תולדות המחלבה ==
בשנת 1837 פקדה את צפת רעידת אדמה קשה שהחריבה את רוב מבני העיר ושליחים יצאו למדינות רבות לאסוף כספים לבניית העיר מחדש. בעקבות שליחים אלו החליט מאיר ארזוני, שגר בפרס, לעבור לצפת ולעזור לשיקום העיר. ארזוני היה צורף במקצועו אך מכיוון שלא היה ביקוש למקצוע זה בעיר, הוא למד מערביי העיר את מלאכת הגיבון ופתח מחלבה. ארזוני רכש בית גדול מעל לנביעת מעיין (ממנו מתמלא מקווה האר"י), חצב חדרים נוספים אל תוך הסלע, וכך הנכס שימש כבית המשפחה למעלה ומחלבה מתחת לאדמה.

ארזוני בצוואתו העמיד שני תנאים לבעלות הבית:
* בכל דור הבית יהיה שייך רק לאחד מילדי המשפחה ולא בשותפות עם אחיו. הילד הנבחר הוא זה שישא את אחד השמות, מאיר או שלומי, כהמשך לשושלת המשפחתית.
* בן המשפחה חייב לגור בנכס ואינו רשאי למכרו או להשכירו.

לפני קום המדינה שכן במבנה גם מועדון של תנועת בית"ר ואשר שימש בשנים ה'ת"ש-ה'תש"ד (1940–1944), את מחתרת האצ"ל לשם אימונים בנשק וכמקום מסתור לאחסנתו.

== כיום ==
המחלבה מתפעלת כיום כמחלבת בעלת מחזור קטן יחסית. היא אינה משווקת ברשתות המזון הגדולות אלא במעדניות ומסעדות. המחלבה מייצרת שני סוגי גבינות צאן: ברנז'י - המזכירה גבינה בולגרית, וגבינה צפתית שהומצאה על ידי משפחת המאירי.

לאחר פטירת מאיר המאירי (הדור החמישי) בשנת 2019, עברה בעלות המתחם לבנו שלמה, כפי שדורשת הצוואה, אך מכיוון ששלמה הוא בעל מוגבלות פיזית, המחלבה מנוהלת על ידי אחיו, יניב המאירי.

==קישורים חיצוניים==
* 

==הערות שוליים==

קטגוריה:צפת: כלכלה
המאירי
קטגוריה:היישוב הישן
קטגוריה:מחתרות בארץ ישראל
מדליית אליוט קרסון

מדליית אליוט קרסון היא פרס שהוענק בין השנים 1875–1997 על ידי מכון פרנקלין בפילדלפיה, ארצות הברית.

המדליה הייתה בעלת הערך הגבוה ביותר בין הפרסים שהוענקו על ידי מכון פרנקלין. המדליה נוסדה על ידי אליוט קרסון, חבר לכל החיים של מכון פרנקלין, בשנת 1848. הפרס ניתן עבור: גילויים באומנויות ובמדע, המצאות או שיפורים במכונה שימושית, או עבור תהליך או הרכב חומרים חדש, או עבור מיומנות גאונית או שלמות ביצירה".

בשנת 1998 אוחדה המדליה לתוך מדליית בנג'מין פרנקלין במסגרת ארגון מחדש של הפרסים של מכון פרנקלין. במהלך השנים הוענקה המדליה 268 פעמים.
==ראו גם==
* רשימת זוכי מדליית אליוט קרסון שיש עליהם ערך בוויקיפדיה העברית

==קישורים חיצוניים==

*
קטגוריה:פרסים אמריקאיים
קטגוריה:פרסים מדעיים
דמולישן דרבי

דמולישן דרבי בגילברט, [[פנסילבניה]]
דמולישן דרבי (Demolition Derby, מאנגלית: דרבי הרס) הוא ספורט מוטורי הנפוץ בירידים ובפסטיבלים ברחבי ארצות הברית וקנדה.

אירוע של דמולישן דרבי כולל מספר רכבים המצויים במגרש סגור, אשר מתנגשים באופן מכוון אחד בשני עד אשר נותר רכב בודד אחד שמסוגל לנוע.

מרקורי בריזווי]]
==היסטוריה==
ישנה מחלוקת מתי התחילו אירועי הדמולישן דרבי באופן רשמי. באופן כללי משערים שהאירועים התחילו בשנות ה-50 בשל עודפים בדגמי פורד מודל T, ובשל העדפת הקהל להתנגשויות מאשר למירוץ סטנדרטי.

הספורט הפך לתת תרבות אמריקאית בשנות ה-60. תוכנית הספורט של ABC , סיקרה את אליפויות הדמולישן דרבי עד לשנת 1992. בשנות ה-80 וה-90 חלה דעיכה מסוימת בהתעניינות, בעיקר כתוצאה מסיקור טלוויזיוני דל.

בשנות ה-2000 עם עליית האינטרנט ושיטת שלם וצפה, חלה עלייה בפופולריות ובסיקור בערוצי הספורט השונים בארצות הברית.

דמולישן דרבי בערב

==פופולריות==
בשנת 2001 פורסמה כתבה בלוס אנג'לס טיימס, שהעריכה כי בכל שנת נערכים כ-2000 אירועי דמולישן דרבי עם כ 60–75 אלף נהגים. הפרסים נעים לרוב ממאות דולרים עד לכעשרות אלפים. באירוע בודד צופים בממוצע כאלף איש.

דמולישן דרבי גם נפוץ בתרבות הפופולרית, ובעיקר בשלל משחקי וידאו כגון סדרות Carmageddon ,Dirt ,Grid ,Flatout ולאחרונה Wreckfest.

דמולישן דרבי ב[[אונטריו קנדה]]
==חוקים ואמצעי בטיחות==
על כל הנהגים ללבוש בגדי בטיחות וקסדות, ולהיות חגורים. מאחר שמדובר בספורט מסוכן, כל החלונות והפנסים מוסרים מן המכוניות. התנגשות בדלת שעל יד תא הנהג יכולה לפגוע בנהג, ועל כן הדלת צריכה להיות צבועה בכתום בטיחותי.

המגרש בו נערך הדמולישן דרבי עשוי מאפר או בוץ, נמצא בשטח פתוח וצורתו אובלית. כמעט תמיד יהיה על יד המגרש צוות כבאות למקרה של התלקחות של אחד ממנועי המכוניות. הרכבים גם ממוגנים מבפנים עם כלוב בטיחות.

החוקיות בדמולישן דרבי יכולה להשתנות מאירוע לאירוע. החוקים תלויים באופן גדול בסוג הרכב - לרוב מדובר במכוניות משפחתיות ישנות ומוזנחות שהיו בדרכן לגריטה ("טרנטה"), אך גם נפוצים מיניואנים, אוטובוסים ומשאיות.

האירוע מתחיל כאשר המכוניות מסודרות שחזיתן כלפי חוץ. על הנהגים להתנגש במכונית אחרת כל דקה-שתי דקות. אם הם לא עושים זאת, הם נחשבים ל"גוררים" ("sandbagging") ונפסלים מה"מרוץ". כמו כן נפסלים אלו שפוגעים באופן מכוון בדלתות של נהגים אחרים.

אם כלי רכב אינו מסוגל לזוז במשך דקה, הוא נפסל מן המקצה. זאת ועוד, אסור לנהגים לשתף פעולה עם אחרים במטרה לפגוע ברכב מסוים (מה שנקרא בעגה הספורטיבית "סנדוויץ'")

מקצה בודד לוקח סדר גודל של כרבע שעה עד חצי שעה. הרכבים ששורדים מכל המקצים משתתפים באירוע גמר התחרות, בו מוכרזים המנצחים בשלל קטגוריות, כמו ה"טוב ביותר", ה"מהיר ביותר", ה"מסוכן ביותר" ועוד.
==סוגי ספורט מוטורי דומים==
*Figure 8 racing - - המסלול בנוי בצורת המספר 8, ובכך יכול לגרום למקרים רבים של התנגשויות בין כלי רכב.
*Banger racing - מרוצים סטנדרטיים במסלול עפר עם מכוניות מיועדות לגריטה. פופולרי בעיקר במדינות צפון-מערב אירופה.
*Folk racing - הגרסה הסקנדינבית-בלטית ל-Banger racing. במסלול של 2.4 ק"מ ומהירות מקסימלית של 80 קמ"ש.
Banger racing

==קישורים חיצוניים==

קטגוריה:ספורט מוטורי
קטגוריה:תחרויות ספורט מוטורי
קטגוריה:תחרויות ספורט מוטורי בארצות הברית
יחסי טרינידד וטובגו – קנדה

יחסי טרינידד וטובגו–קנדה הם היחסים הדיפלומטיים הרשמיים שבין הרפובליקה של טרינידד וטובגו לבין קנדה.

== סקירה כללית ==
טרינידד וטובגו וקנדה נהנות ממערכת יחסים קרובה, היחסים הדיפלומטיים הרשמיים שבין שתי המדינות כוננו באוגוסט 1964, מעט לאחר שטרינידד וטובגו קיבלה עצמאות. מאז כינון היחסים, מתאמנים כוח ההגנה של טרינידד וטובגו יחד עם הכוחות המזוינים של קנדה.

היחסים הטובים של קנדה עם מדינות האיים הקריביים, בהן טרינידד וטובגו, נובעים בין השאר מהעובדה שקיים ריכוז גדול של מהגרים מהקריביים בקנדה (דיאספורה). ב-2011 הוערך כי קיימים כ-71,000-73,000 אלף אזרחים המחזיקים באזרחות קנדית ובאזרחות טרינידד וטובגואית גם יחד.

בין שתי המדינות מתקיים סחר בקנה מידה גדול מאוד בהתחשב בגודלה הקטן של טרינידד וטובגו. הסחר הכולל בין שתי המדינות עמד ב-2017 על שווי של כ-481 מיליון דולר אמריקאי. הייצוא הקנדי לטרינידד וטובגו הוערך בשווי של כ-305 מיליון דולר אמריקאי וכלל מוצרי מזון, נפט, מכונות ומינרלים. לעומת זאת, הייבוא הקנדי מטרינידד וטובגו עמד על שווי של כ-176 מיליון דולר אמריקאי וכלל בעיקר כימיקלים שונים ומוצרי מזון. ההשקעות הקנדיות בטרינידד וטובגו מתרכזות בעיקר בתעשיות הנפט והגז.

סטודנטים באוניברסיטאות בטרינידד וטובגו יכולים ללמוד גם באוניברסיטאות קנדיות באמצעות מלגות. הנציבות הגבוהה של קנדה בטרינידד וטובגו מחלקת כמה מאות מלגות ואשרות לימודים בקנדה על בסיס שנתי.

== נציגויות דיפלומטיות ==
* טרינידד וטובגו מיוצגת בקנדה בדרג השגרירות באמצעות נציבות גבוהה שהיא מחזיקה באוטווה, בירת המדינה. טרינידד וטובגו מיוצגת בקנדה גם בדרג הקונסולרי באמצעות שלוש קונסוליות שהיא מחזיקה בערים: הליפקס, מונטריאול, וטורונטו.
* קנדה מיוצגת בטרינידד וטובגו בדרג השגרירות באמצעות נציבות גבוהה שהיא מחזיקה בפורט אוף ספיין, בירת המדינה.

<gallery mode="packed" heights="210">
File:CanadianHC PortofSpain.jpg|נציבותה הגבוהה של קנדה בפורט אוף ספיין, בירת טרינידד וטובגו.
File:Trinidad, Ottawa.JPG|נציבותה הגבוהה של טרינידד וטובגו באוטווה, בירת קנדה.
</gallery>

== קישורים חיצוניים ==

* [https://www.canadainternational.gc.ca/trinidad_and_tobago-trinite_et_tobago/bilateral_relations_bilaterales/canada_trinidad_tobago-trinite_tobago.aspx?lang=eng יחסי טרינידד וטובגו – קנדה], באתר הנציבות הגבוהה של קנדה בפורט אוף ספיין

== הערות שוליים ==
יחסי יפן – ערב הסעודית

יחסי יפן–ערב הסעודית הם היחסים הדו-צדדיים שבין יפן לבין הממלכה הערבית הסעודית. יחסים רשמיים בין שתי המדינות נקשרו בשנת 1955.

מאז ייסוד היחסים, יפן, בתור הכלכלה השלישית בגודלה בעולם ולפרקים השנייה בגודלה, וערב הסעודית, כיצרנית הנפט הגדולה בעולם נהנו מהאינטרסים ההדדיים שלהן. ב-2015 הפכה יפן לשותפת הסחר השלישית בגודלה של ערב הסעודית, כשייבאה סחורות בשווי כולל של 45.4 מיליארד דולר שעיקרן נפט וייצאה סחורות בשווי 7.5 מיליארד דולר בעיקר של מוצרים מוגמרים.

== היסטוריה ==
=== המחצית הראשונה של המאה ה-20 ===
הקשרים הרשמיים הראשונים בין שתי המדינות החלו ב-1938 כשהשליח הסעודי לבריטניה, חאפז ווהבה ביקר ביפן לכבוד פתיחת מסגד טוקיו. בשנה שלאחר מכן השליח היפני למצרים, יוקויאמה ביקר בערב הסעודית ונפגש עם המלך אבן סעוד בריאד.

שתי המונרכיות שמרו על קשרים רעועים במשך השנים שלאחר מכן; תרמה לכך המתקפה על פרל הארבור שהביאה לכניסת ארצות הברית למלחמת העולם השנייה ולקריסת הקשרים בין האימפריה לממלכה הסעודית. לבסוף, במרץ 1945 הממלכה הכריזה מלחמה על יפן וגרמניה הנאצית.

=== המחצית השנייה של המאה ה-20 ===
בשנת 1953 ממשלת יפן שלחה משלחת לבריטניה והאיצה את התהליך ששיאו היה בייסוד היחסים הדיפלומטיים שבין יפן לערב הסעודית. נקודת ציון חשובה נוספת היא שנת 1957 כשניתן ליפן הזיכיון לחפש נפט והקמת חברת הנפט היפנית-ערבית.

בשנת 1968, במהלך הנס הכלכלי היפני עקפה כלכלת יפן את כלכלת גרמניה המערבית והפכה לכלכלה השנייה בגודלה בעולם אחרי ארצות הברית.

ביקורו של פייסל, מלך ערב הסעודית בטוקיו ב-1971 חיזק את היחסים בין המדינות ופתח עידן חדש ביחסים בין המדינות, במהלכו התקיימו ביקורים הדדיים רבים. כמו כן, הקשרים בין משפחת המלוכה הסעודית והמשפחה הקיסרית היפנית התחזקו.

=== המחצית הראשונה של המאה ה-21 ===
בשנת 2001 ביקר שר החוץ של יפן בסעודיה והכריז על יוזמות בשלושה תחומים עיקריים: קידום הדיאלוג בין התרבויות ועם העולם האסלאמי, פיתוח מקורות המים ודיאלוג פוליטי רחב.

במרץ 2017 ביקר סלמאן, מלך ערב הסעודית, ביפן ונפגש עם ראש ממשלת יפן שינזו אבה בטוקיו, ודן עמו בענייני הביטחון הבינלאומי וחזון יפן–סעודיה, וכמו כן חשף יחד עמו את תוכנית Vision 2030 של שתי המדינות.

== יחסים כלכליים ==
היחסים המיוחדים בין שתי המדינות תורגמו למציאות בשטח ובראשה התחום הכלכלי ועדות לכך היא שיפן היא שותפת הסחר השנייה בגודלה של הממלכה הסעודית, עם ייצוא סחורות סעודיות ליפן בשווי כולל של 3.035 מיליארד ין שעיקרן נפט, וייבוא סחורות יפניות לסעודיה בשווי 826 מיליארד ין ועיקרן הוא מכוניות, מכונות וות.

שתי המדינות חתמו על הסכם לשיתוף פעולה טכנולוגי וכלכלי מאז שנת 1975, שכולל גם את הקמת הוועדה המשותפת הסעודית–יפנית לפיקוח על יישום תנאי ההסכם בין המדינות.

== ראו גם ==
* יחסי יפן–ישראל
* יחסי ארצות הברית–ערב הסעודית

== קישורים חיצוניים ==

* [https://www.ksa.emb-japan.go.jp/itprtop_en/index.html, שגרירות יפן בערב הסעודית]
* [https://www.mofa.go.jp/region/middle_e/saudi/index.html, יחסי יפן–ערב הסעודית] באתר משרד החוץ היפני

== הערות שוליים ==
רצף (מקצוע)

רצף בעבודתו (ניתן לראות את כלי העבודה: מאלג', פטיש גומי ופלס בנאים)
פטיש גומי המשמש את הרצף
רצף הוא בעל מקצוע העוסק בריצוף.

==פעולות==
תפקיד הרצף הוא כיסוי משטחים באריחים או מרצפות. הרצף מורח על המשטח טיט העשוי ממלט וחול, מניח עליו את האריח ומהדק אותו באמצעות פטיש רצפים. כיוון שחלק ניכר מעבודת הרצף הוא בריצוף משטחים, תנוחת העבודה בדרך כלל היא בכריעה על הברכיים.

מקצוע זה מצריך מיומנות מיוחדת לשמור על פילוס כלל האריחים ויצירת שיפועים לזרימת מים, והעובדים בו נחשבים לעובדי הבנייה המיומנים ביותר.

הרצף אחראי גם על יצירת המישקים (פוגות) ומילויים בחומר מילוי.

==כלי עבודה==
חלק מכלי העבודה המשמשים את הרצף ייעודיים למקצוע זה בלבד.
* פטיש רצפים - פטיש העשוי גומי, המשמש להידוק האריח לאחר יישומו.
* פלס בנאים ופלס לייזר - לפילוס וליצירת שיפועים.
* מאלג - משטח משונן בעל ידית למריחת חומר הדבקה באופן שווה, משמש ליישום אריחים על גבי קירות או להדבקת אריחים על ריצוף קיים.
* כף בנאים - ליישום חומר הביסוס של האריחים.
* מכשיר לחיתוך אריחים - מכשיר מכני החורץ באריח ומאפשר לשברו בקו ישר, קיים בכמה גדלים ועם אופציה לחיתוך זווית.
* דיסק יהלום - דיסק עשוי מתכת המצופה באבקת יהלום המורכב על דיסק חיתוך, משמש לחיתוכים שאינם ישרים.

קטגוריה:מקצועות הבנייה
ג'ון (אי)

האי ג'וּן (באנגלית: June Island) הוא אי באיי דבנהאם, למול החוף המערבי של ארץ גראהם בחצי האי האנטארקטי שבאנטארקטיקה. 

האי נמצא בסמוך לאי אודרי, דרומית מערבית לו.

== היסטוריה ==
=== גילוי האי ===

האי התגלה על ידי המשלחת הבריטית אל ארץ גרהאם שחקרה את אנטארקטיקה בין השנים 1937–1934 בפיקודו של ג'ון ריימיל.

=== מקור השם ===

ריימיל קרא לאי על שמה של ג'וּן, בתו של פרנק דבנהאם, חבר הוועדה המייעצת של משלחת החקר הבריטית אל ארץ גרהאם.

== קישורים חיצוניים ==

* [https://geonames.usgs.gov/apex/f?p=gnispq:5:0::NO::P5_ANTAR_ID:7698 האי ג'ון] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=7266&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR האי ג'ון] באתר הגאזט האנטארקטי המשווה SCAR של ממשלת אוסטרליה

== הערות שוליים ==

ג'ון
ג'ון
ג'ון
אוכרנה (הפדרציה הרוסית)

"אוכרנה" (ברוסית: ФГУП «Охрáна» Росгвáрдии) הוא גוף פדרלי ממשלתי הפועל בכפיפות לשירות הפדרלי של כוחות המשמר הלאומי של הפדרציה הרוסית ומעניק על בסיס חוזי שירותים להגנה על רכוש ואישים שונים, הגוף הוקם בשנת 2005 כחלק ממשרד הפנים של רוסיה כגוף מרכזי לאבטחת מתקנים ממשלתיים. זהו גוף ממשלתי לאבטחת מתקנים ורכוש ממשלתי ועל בסיס חוזי גם מספק שירותי אבטחה לבתי עסק פרטיים ולכן רבים רואים בו חברה למתן שרותי אבטחה לכל המרבה במחיר.
== בסיס משפטי ==
יש לזכור כי האוכרנה אינה קשורה לגופים ממלכתיים פדרליים אחרים המספקים שירותי אבטחה, אך עם זאת, היא פועלת באופן חלקי על בסיס החוק הפדרלי "על הגנה מחלקתית", בו הוא מתואר כ"יחידת אבטחה צבאית". לאנשי גוף זה ישנה הזכות להגן על אובייקטים מכל סוג על בסיס חוזי, ללא קשר לשייכות מחלקתית. אנשי הגוף משתמשים באמצעים מיוחדים ובחימוש המשמש את כוחות המשמר הלאומי הרוסי בעת ביצוע משימות וכן כלי נשק שונים המותרים להפצה בשטח הפדרציה הרוסית. ה"אוכרנה" של המשמר הלאומי הרוסי מתחרה עם גופים אחרים לאבטחה ומהווה מיזם פדרלי ממשלתי.
== היסטוריה ==
"אוכרנה" הוקמה ב-11 בפברואר 2005 ביוזמתו של אלוף-משנה מ. סוחודולסקי, כתוצאה מהרפורמה בשירותי השמירה ונועד לספק שירותים עבור הצבא והמשטרה בעיקר אבטחה ותחזוקה של ציוד ביטחוני. 

ב-5 באפריל 2016, על בסיס צו של נשיא הפדרציה הרוסית מספר 157, הפך המיזם לחלק מהשירות הפדרלי של כוחות המשמר הלאומי ושמו שונה לשמו ל"אוכרנה של המשמר הלאומי". למנהל הכללי מונה אנדריי קוזנצוב. לגוף 80 סניפים בכל רוסיה. על פי נתוני RBC בשנת 2016, הכנסותיה של היחידה הסתכמו ב-17.55 מיליארד רובל.

ב-18 בינואר 2017, על פי צו של ממשלת הפדרציה הרוסית, נוספו ליחידה שירותי הגנה על מתקנים תעשייתיים של הפדרציה הרוסית (ובעך הצטרפו 18 אלף עובדים נוספים מהמחלקה לאבטחה בין-גופית של משטרת הפדרציה הרוסית).
== ביקורת ==
=== מתן שירותים מסחריים לארגוני פשיעה ===
ב-17 בנובמבר 2017, אנשי היחידה ליוו במכונית מרצדס גלנדאווגן ושמרו על ראש ארגון פלילי בשם דמיטרי פבלוב, הידוע בעולם הפלילי בשם פאבליק במהלך חגיגות יום ההולדת שלו במסעדה במתחם מוסקבה-סיטי. בבניין המתחם אירעה תקרית ירי, שכתוצאה ממנה נפצעו 8 בני אדם, בהם ארבעה מאבטחים של חברת האבטחה הפרטית של גבריל יושבייב, הידוע בעולם הפשע כ"גריק מחצ'קלינסקי", המחזיק בבעלות על אותו מגדל וכן שני אנשי האוכרנה מהמשמר הלאומי הרוסי. אחד הכדורים פגע ברגלו של הדי ג'יי אלכסיי איבקין, שעבד בקונצרט. בנוסף, נעצר אחד מהאנשים שנפצע קשה מקבוצת אלמונים שהיו אלה שפתחו באש. באתר הירי אבד אקדח השירות של אחד מאבטחי המשמר הלאומי. בנאום לתקשורת הצהיר נציג המשמר הלאומי הרוסי כי אנשי האוכרנה לא אבטחה את פבלוב, אלא את מכונית הלקסוס שלו שבה היה סחורה בחניון המתחם. ברם תקרית זו העלתה שאלות רבות באשר לאופי הפעילות של גוף זה.

== קישורים חיצוניים ==

* 

== הערות שוליים ==

קטגוריה:המשמר הלאומי של רוסיה
קטגוריה:חברות אבטחה רוסיות
יורי עמנואילוביץ' בונימוביץ'

יוּרִי עֱמַנוּאִילוֹבִיץ' בּוּנִימוֹבִיץ (ברוסית: Юрий Эммануилович Бунимович; 13 במרץ 1919 - 14 בינואר 1944) היה יהודי סובייטי, שעוטר כגיבור ברית המועצות על תפקודו כמפקד בטייסת הפצצה וטורפדו במהלך מלחמת העולם השנייה.

== ביוגרפיה==
נולד בעיר אורג'וניקידזה במשפחתו של עובד רכבת. התייתם מאביו בצעירותו. סיים בית הספר עם התמקצעות לרכבות מס' 1 ובהמשך עבד כצופה בשירות תחזית מזג האוויר בפיאטיגורסק. ב-1938 סיים את בית הספר לטיסה של העיר. התגייס לצי הסובייטי בשנת 1938. בשנת 1940 סיים את בית הספר לטיסה של העיר על שמו של סטלין. בינואר 1941 נשלח לצי הבלטי ושירת כטייס משנה ברגימנט טייס ההתקפי מס' 57.

הגיע לחזית עם תחילת הפלישה הגרמנית לברית המועצות. למד לטוס על מפציץ ארוך טווח ד"ב ז"ף (בהמשך קיבל שם "איל-4"). מאפריל 1942 לחם במסגרת הטייסת השלישית המעוטרת בכוכב האדום של רגימנט מוקשים וטורפדוים מס' 1 המוטס המעוטר. נהיה מפקד שלה לאחר חודשיים. ביוני 1942 הפציץ לא רק עמדות באזור אלא גם ספינות.

באוקטובר 1943 ביצע כ-98 טיסות במהלכן הטביע 6 ספינות ומספר מטוסים על הקרקע ובקרבות אוויר. נחשב לטייס עם הכי הרבה פגיעות בכוחות האויב בים הבלטי. על כך הועמד (התברר, לאחר מותו) לקבלת עיטור "גיבור ברית המועצות" ב-22 בפברואר 1944 שהוענק לו ב-22 במרץ אותה השנה.

במסגרת לימוד מעשי של הטייסים הצעירים ב-13 בינואר טס איתם לבירור מזג האוויר והתרסק בחזרתו סמוך לשדה התעופה ממנו המריא ב-14 בינואר 1944. נקבר של לנינגרד.

==הערות שוליים==

קטגוריה:יהודים אנשי הצבא האדום במלחמת העולם השנייה
קטגוריה:יהודים מעוטרי גיבור ברית המועצות
קטגוריה:מקבלי עיטור לנין
קטגוריה:מקבלי עיטור הדגל האדום
קטגוריה:מקבלי עיטור הכוכב האדום
קטגוריה:טייסים סובייטים במלחמת העולם השנייה
קטגוריה:טייסים יהודים סובייטים
קטגוריה:רוסים וסובייטים שנהרגו במלחמת העולם השנייה
קטגוריה:סובייטים שנולדו ב-1919
קטגוריה:סובייטים שנפטרו ב-1944
April (שיר)

April (בעברית: אפריל) היא יצירה מוזיקלית של להקת דיפ פרפל, מתוך האלבום Deep Purple.

== מבנה השיר ==
השיר April מתחלק לשלושה חלקים השונים זה מזה מבחינה סגנונית ובשמיעה ראשונה קשה לזהות את הקשר ביניהם אך למעשה הם כולם בנויים על אותם קשרים מלודיים. החלקים הם "החלק הפסיכדלי", "החלק הקלאסי" ו"החלק הכבד".

=== החלק הפסיכדלי (00:00–04:21) ===
חלק זה של היצירה הוא למעשה קטע כלי (אינסטרומנטלי) ללא מילים. קטע זה משלב את מוזיקת הרוק הפסיכדלי עם המוזיקה הקלאסית. הוא מתאפיין בנגינת כינורות וכלי נשיפה אחרים לצד נגינת הגיטרה של ריצ'י בלקמור ונגינת האורגן של ג'ון לורד. הקטע מתחיל בנגינת עוגב בדומה למוזיקה כנסייתית, סממן שחוזר כמה פעמים באלבום. לאחר מכן ישנה מנגינה אקוסטית שמנגן בלקמור לצד סולו גיטרה שנמצאת על מצב דיסטורשן נמוך. לאחר מכן מתחלף סולו הגיטרה בסולו אורגן האמונד שמנגן לורד (שהיה הכותב העיקרי ביצירה). ברקע של קטע זה מנגנת תזמורת ייחודית שהובאה במיוחד להקלטות היצירה הזו. קטע זה הוא הקטע הארוך ביותר מבין השלושה, והוא 'תופס' כמעט ארבע וחצי דקות מהיצירה.

=== החלק הקלאסי (04:21–08:40) ===
בחלק זה הלהקה מפסיקה לנגן ורק כלי נשיפה וקשת מנגנים. הקטע מתחלק לסולואי אבוב, כינור, צ'לו ועוד כלים רבים, לצד הרמוניות מורכבות שבסיס כולן עומד מבנה הקטע הפסיכדלי. הקטע הזה נכתב יחד על ידי כל חברי הלהקה, אם כי הם לא מנגנים בו. התזמורת המנגנת את קטע זה הובאה במיוחד עבור הקלטת היצירה באולפני "De Lane Lea Studios". ההקלטה של חלק זה לקחה יותר משבוע, אך לבסוף נוצרה הקלטה מוגמרת של מעט יותר מארבע דקות (כאורכו של שיר ממוצע באותה תקופה). הקטע הוא המורכב ביותר מבחינה מלודית והרמונית, שכן הוא מכיל כלים רבים ה"משלימים" זה את תפקידו של זה.

=== החלק הכבד (08:40–12:10) ===
החלק האחרון שמסיים את היצירה ובשמיעה ראשונה ניתן לחשוב כי הוא שונה לגמרי משאר היצירה מכיוון שקטע זה אינו אינסטרומנטלי בלבד, אלא כולל שירה המבוצעת על ידי רוד אוונס. קטע זה מבחינת סגנון מוזיקלי הוא רוק כבד, ודומה לסגנונה הרגיל של הלהקה. הוא מדבר על פרידה כוזבת מאהבתו, המדומה לחודש אפריל בשנה, שמסמן את החלק שבין החורף לקיץ. ארמז ברור למשפט הפותח את שירו הנודע של המשורר ת"ס אליוט, ארץ הישימון. זהו החלק הקצר ביותר ביצירה. המוזיקה שלו היא למעשה אותה המוזיקה בדיוק של החלק הראשון, "החלק הפסיכדלי", אלא שהיא מנוגנת בצורה יותר כבדה. התיפוף של איאן פייס, שלא מופיע באף קטע אחר ביצירה, הוא דומיננטי מאוד בחלק זה.

== ביקורות ==
על אף שבחי המבקרים שקראו ליצירה כ"אחת מהיצירות הגדולות במאה העשרים" והיא נחשבת על ידי רבים לאחת היצירות הטובות ביותר שכתבה להקת דיפ פרפל על כל הרכביה, הקהל קיבל את השיר, ואת האלבום, בקרירות יחסית, והאלבום נחרט ככישלון יחסית לאלבומיה האחרים של הלהקה כמו "Machin Head" ו-"Deep Purple In Rock".

==קישורים חיצוניים==

* 
* 
* 

קטגוריה:שירי 1969
קטגוריה:שירי דיפ פרפל
קטגוריה:שירים על אפריל
קטגוריה:שירי הארד רוק
קטגוריה:שירי רוק פסיכדלי
רוטור וולגוגרד (כדורגל חופים)

{| class="infobox" cellpadding="1" cellspacing="1"
! colspan="3" align="center" | תארים
|-
|
|- align="center" bgcolor="#dcebff"
| colspan="3" | אליפות המחוז הפדרלי הדרומי / המחוז הפדרלי של צפון קווקז
|- align="center"
| data-wikidata-qualifier-id="P166" | זכייה
| colspan="2" | <span class="nowrap">אנאפה 2012</span>
|- align="center" bgcolor="#dcebff"
| colspan="3" | אליפות רוסיה בכדורגל בחופים
|- align="center"
| data-wikidata-qualifier-id="P166" | סגנות
| colspan="2" | <span class="nowrap">2013</span>
|- align="center"
| data-wikidata-qualifier-id="P166" | זכייה
| colspan="2" | <span class="nowrap">2014</span>
|- align="center" bgcolor="#dcebff"
| colspan="3" | הגביע הרוסי בכדורגל חופים
|- align="center"
| data-wikidata-qualifier-id="P166" | זכייה
| colspan="2" | <span class="nowrap"> 2014</span>
|}
רוטור-וולגוגרד הוא מועדון כדורגל חופים רוסי מהעיר וולגוגרד, שנוסד בשנת 2012 וחדל להתקיים בשנת 2015. הוא התמודד באליפות רוסיה בכדורגל חופים והישג השיא הוא זכייה באליפות 2014.

== היסטוריה ==
המועדון הוקם על בסיס מועדון כדורגל החופים "דלתא" מסראטוב. על פי תוצאות העונה הראשונה, המועדון מגדות הוולגה סיים במקום החמישי.

בעונת 2013, רוטור סיימה כסגנית האלופה, לאחר שלאורך כל העונה, רוטור-וולגוגרד הייתה הקבוצה היחידה שהגיעה לגמר הן באליפות והן בגביע. אך הקבוצה הפסידה לקריסטל סנקט פטרבורג.

בעונת 2014 זכתה לראשונה באליפות המדינה ובגביע.

ב-24 באפריל 2015 נודע כי "רוטור" לא תשחק במשחק הסופרקאפ 2015 בגלל בעיות כלכליות. את מקומה של "רוטור" קיבלה צסק"א, שהעפילה לליגת העל עונה קודם.

== קישורים חיצוניים ==
* 
* [https://web.archive.org/web/20150302104811/http://beachsoccerrussia.ru/profiles/teams/48 פרופיל המועדון] באתר פדרציית כדורגל חופים של רוסיה
* [http://www.beachsoccer.ru/teams/team358/ פרופיל המועדון] באתר beachsoccer.ru

== הערות שוליים ==

קטגוריה:וולגוגרד: ספורט
קטגוריה:קבוצות כדורגל חופים רוסיות
יחסי דומיניקה–קנדה

יחסי דומיניקה–קנדה הם היחסים הדיפלומטיים הרשמיים שבין דומיניקה לבין קנדה.

== היסטוריה ==
דומיניקה וקנדה נהנות ממערכת יחסים קרובה, היחסים הדיפלומטיים הרשמיים שבין שתי המדינות כוננו ב-1978 כאשר זכתה דומיניקה בעצמאות. היחסים הטובים של קנדה עם מדינות האיים הקריביים, בהן דומיניקה, נובעים בין השאר מהעובדה שקיים ריכוז גדול של מהגרים מהקריביים בקנדה (דיאספורה). אלפי קנדים מבקרים בדומיניקה למטרות תיירות על בסיס שנתי.

בין שתי המדינות מתקיים סחר בקנה מידה גדול בהתחשב בגודלה הקטן של דומיניקה הסחר הכולל בין שתי המדינות עמד ב-2017 על שווי של 6.4 מיליון דולר אמריקאי. הייצוא הקנדי לדומיניקה הוערך בשווי 6 מיליון דולר אמריקאי וכלל בעיקר מכונות וציוד אלקטרוני חשמלי. לעומת זאת, הייבוא הקנדי מדומיניקה עמד על 397,000 דולר אמריקאי וכלל בעיקר מוצרי מזון וחשמל.

== הסכמים דיפלומטיים ==
בין קנדה לדומיניקה נחתמו שני הסכמים דיפלומטיים:
* הסכם בין קנדה לבין דומיניקה לכינון יחסים דיפלומטיים רשמיים (1978).
* הסכם בין קנדה לבין דומיניקה בנושא מס (2010).

== נציגויות דיפלומטיות ==
* דומיניקה אינה מיוצגת בקנדה בדרג השגרירות.
* קנדה אינה מיוצגת בדומיניקה, הן בדרג השגרירות והן בדרג הקונסולרי. קנדה האמינה את שגרירותה שבברידג'טאון, בירת ברבדוס, על דומיניקה.

== קישורים חיצוניים ==
* [https://www.international.gc.ca/world-monde/dominica-dominique/relations.aspx?lang=eng יחסי דומיניקה – קנדה], באתר משרד החוץ הקנדי
יחסי אנגולה–רוסיה

יחסי אנגולה–רוסיה הם מערכת היחסים בין שתי המדינות, הרפובליקה של אנגולה והפדרציה הרוסית. לרוסיה יש שגרירות בלואנדה. לאנגולה שגרירות במוסקבה וקונסולית כבוד בסנקט פטרבורג. אנגולה וקודמתה של רוסיה, ברית המועצות, הקימו יחסים עם עצמאותה של אנגולה.

== היסטוריה ==
=== היחסים בין אנגולה לסובייטים===
[[ולדימיר פוטין עם ז'וזה אדוארדו דוש סנטוש בשנת 2006.]]
שגרירות אנגולה במוסקבה
היחסים בין ברית המועצות לאנגולה היו מתוחים לעיתים בשנות ה-80, בין היתר משום שאנגולה ביקשה לשדרג את הקשרים הדיפלומטיים עם ארצות הברית. סיעות ההנהגה הסובייטית היו חלוקות ביחס לתפקידה העתידי של מדינתן באפריקה, וכמה משאי ומתן סובייטים התנגדו לוויתורים של נשיא אנגולה ז'וזה אדוארדו דוש סנטוש לארצות הברית בנושא "הצמדה". הבעיות הפוליטיות הבלתי נסבלות של האזור, ועלות שמירת התמיכה בצבא הקובני והצטיידות ה-MPLA, החלישו את המחויבות הסובייטית להקמת מדינה מרקסיסטית-לניניסטית באנגולה.

מנהיגי אנגולה, בתורם, התלוננו על הזנחה סובייטית - רמות סיוע נמוכות, כוח אדם וציוד באיכות נמוכה, ותגובות לא מספקות לתלונות. אנגולה חלקה את עלות הנוכחות הצבאית בקובה וביקשה להפחית את ההוצאות הללו, בין היתר מכיוון שאזרחים אנגולים רבים חשו את הניקוז המיידי של המשאבים הכלכליים והמתחים הגוברים באזורים שנכבשו על ידי חיילים קובנים. יתרה מזאת, דוש סנטוש התלונן כי ברית המועצות התמודדה עם אנגולה באופן אופורטוניסטי - רכישת קפה אנגולי במחירים נמוכים וייצאה מחדש עם רווח ניכר, דיג יתר במים באנגולה והעלאת מחירי המזון המקומי.

== יחסים כלכליים ==
בהשוואה לתקופה הסובייטית, כיום הסחר בין רוסיה לאנגולה הוא מינימלי למדי. בשנת 2016 היצוא מרוסיה לאנגולה הסתכם ב-567.9 מיליון דולר, והייצוא האנגולי לרוסיה הסתכם ב-14,942 דולר בלבד.

==קישורים חיצוניים==
ג'ים קאמינגס

ג'ים קאמינגס (באנגלית: Jim Cummings; נולד ב-3 בנובמבר 1952) הוא מדבב וזמר אמריקאי, שהופיע בכמעט 400 תפקידים שונים. הוא ידוע בעיקר בתור המדבב של הדמויות המצוירות פיט (בסדרות הטלוויזיה של מיקי מאוס), טאז השד הטסמני (בטאז-מאניה), פו הדב וטיגר.

== קריירה ==
תפקידי הדיבוב הראשונים של קאמינגס היו בדיסני, שם החליף את האל סמית' בתפקיד פו הדב בשנת 1988. הוא החל להחליף את קולו של פול וינצ'ל בתפקיד טיגר לסירוגין בטרם החליף אותו באופן רשמי בשנת 2000 ב"טיגר: הסרט". בשנת 1991 החל לדבב גם בהאחים וורנר הנפשה בתפקיד טאז השד הטסמני בסדרה "טאז-מאניה" (הוא דיבב דמויות נוספות בסדרות של האחים וורנר, ביניהם "אנימניאקס" ו-"Bah, Humduck! A Looney Tunes Christmas").

בעת שדיבב את סקאר בסרט "מלך האריות" פיתח השחקן ג'רמי איירונס בעיות בקולו בעת ביצוע השיר "Be Prepared" ("נתכונן"), ולכן קאמינגס החליף אותו בנוסף לתפקידו בתור הצבוע אד. לימים שימש קאמינגס ככפיל לזמרים ראסל מיינס (בסרט "פוקהונטס") וכריסטופר לויד (בסרט "אנסטסיה").

הוא גם מדבב דמויות רבות מדיסני שדובבו בעבר על ידי סטרלינג הולוויי לאחר שהלה נפטר בשנת 1992, ביניהם פו הדב, הנחש קא מ"ספר הג'ונגל" והחתול החייכן (חתול צ'שייר) מ"אליס בארץ הפלאות". בזיכיון "פו הדב" מדבב גם את טיגר.

בשנת 2018, לאחר דיבוב פו וטיגר בסרטי "פו הדב" של שנות ה-2000 ובסרט משנת 2011, דיבב אותם גם בסרט הלייב אקשן "כריסטופר רובין", ובכך הפך למדבב הראשון שדיבב בסרט לייב אקשן של דיסני. דיבובו בסרט ראה שבחים, בפרט מפי ריצ'רד לוסון מאתר "וניטי פייר" שכתב כי קאמינגס מעניק לפו חיים מתוקים וחביבים.

== חיים אישיים ==
קאמינגס נולד בינגסטאון ומשם עבר לניו אורלינס, שם עיצב וצייר דמויות במרדי גרא. הוא למד בתיכון אורסולין וסיים את לימודיו בשנת 1970.

בהמשך התחתן ועבר לאנהיים, שם ניהל חנות וידאו בראשית שנות ה-80 בטרם החל את קריירת הדיבוב שלו בסוף 1984. בשנת 2001 נישא לסטפני קאמינגס ולהם שתי בנות. כמו כן יש לו שני ילדים מנישואיו הקודמים. בשנת 2011 התגרש מסטפני.

== פילמוגרפיה נבחרת ==
=== סרטים ===

=== סדרות טלוויזיה ===

=== משחקי וידאו ===
* Fallout (1987)
* באלדורז גייט (1998)
* אלאדין ונקמתה של נאסירה (2000)
* Mass Effect 2 (2010)
* The Elder Scrolls V: Skyrim (2011)
* Kingdom Hearts

== פרסים ומועמדויות ==
{| class = "wikitable sortable"
|-
!פרס
!קטגוריה
!נושא
!תוצאה
|-
|rowspan=6|פרס אנני
|rowspan=3|הדיבוב הטוב ביותר בטלוויזיה
|Darkwing Duck
|
|-
|השכונה של גופי
|
|-
|Bump in the Night
|
|-
|rowspan=3|הדיבוב הטוב ביותר בהפקה עלילתית
|ספר הג'ונגל 2
|
|-
|נומיאו ויוליה
|
|-
|זמביזיה
|
|-
|rowspan=2|פרס אמי לתוכניות טלוויזיה יומיות
|rowspan=2|פרס אמי לתוכניות טלוויזיה יומיות לשחקן יוצא מן הכלל בתוכנית אנימציה
|חבריי טיגר ופו
|
|-
|מלחמת הכוכבים: מלחמת המשובטים
|
|}

== קישורים חיצוניים ==

קטגוריה:מדבבים אמריקאים
קטגוריה:זמרים אמריקאים
קטגוריה:אמריקאים שנולדו ב-1952
יחסי אנטיגואה וברבודה – קנדה

יחסי אנטיגואה וברבודה–קנדה הם היחסים הדיפלומטיים הרשמיים שבין אנטיגואה וברבודה לבין קנדה.

== היסטוריה ==
אנטיגואה וברבודה וקנדה נהנות ממערכת יחסים קרובה, היחסים הדיפלומטיים הרשמיים שבין שתי המדינות כוננו ב-1967, בעוד שאנטיגואה וברבודה הייתה מדינת חסות בריטית. היחסים הטובים של קנדה עם מדינות האיים הקריביים, בהן אנטיגואה וברבודה, נובעים בין השאר מהעובדה שקיים ריכוז גדול של מהגרים מהקריביים בקנדה (דיאספורה). מעל 10,000 קנדים מבקרים באנטיגואה וברבודה למטרות תיירות על בסיס שנתי.

בין שתי המדינות מתקיים סחר בקנה מידה גדול בהתחשב בגודלה הקטן של אנטיגואה וברבודה. הסחר הכולל בין שתי המדינות עמד ב-2017 על שווי של 9.9 מיליון דולר אמריקאי. הייצוא הקנדי לאנטיגואה וברבודה הוערך בשווי 9.6 מיליון דולר אמריקאי וכלל דגים, בשר, מכונות ומוצרי מזון אחרים. לעומת זאת, הייבוא הקנדי מאנטיגואה וברבודה עמד על 282,000 דולר אמריקאי וכלל מוצרי מזון בעיקר.

מאז עצמאות אנטיגואה וברבודה והקמת צבאה, מתאמנים הכוחות המזוינים של אנטיגואה וברבודה יחד עם הכוחות המזוינים של קנדה.

== הסכמים דיפלומטיים ==
בין קנדה לאנטיגואה וברבודה נחתמו שלושה הסכמים דיפלומטיים:
* הסכם בין קנדה לבין אנטיגואה וברבודה לכינון יחסים דיפלומטיים רשמיים (1967).
* הסכם בין קנדה לבין אנטיגואה וברבודה בנושא ביטחון חברתי (1994).
* הסכם בין קנדה לבין אנטיגואה וברבודה בנושא נכסים (1999).

== נציגויות דיפלומטיות ==
* אנטיגואה וברבודה אינה מיוצגת בקנדה בדרג השגרירות. אנטיגואה וברבודה מיוצגת בקנדה בדרג הקונסולרי באמצעות קונסוליה רשמית שהיא מחזיקה בטורונטו.
* קנדה אינה מיוצגת באנטיגואה וברבודה, הן בדרג השגרירות והן בדרג הקונסולרי. קנדה האמינה את שגרירותה שבברידג'טאון, בירת ברבדוס, על אנטיגואה וברבודה.

== קישורים חיצוניים ==
* [https://www.international.gc.ca/world-monde/antigua_barbuda/relations.aspx?lang=eng יחסי אנטיגואה וברבודה – קנדה], באתר משרד החוץ הקנדי

== הערות שוליים ==
רכבות דונצק

רכבת דונצק (באוקראינית: Донецька залізниця; ברוסית: Донецкая железная дорога) היא מפעילת תחבורת הרכבות במזרח אוקראינה, במיוחד באזור דונבאס (אגן הפחם של דונצק). הרכבת היא אחת משש מסילות ברזל טריטוריאליות שבבעלות רכבת אוקראינה ונמצאת תחת שליטה חלקית של ממשלת אוקראינה עקב ההתערבות הצבאית הרוסית באוקראינה, שהביאה לכך שהממשל המרכזי בקייב איבד בפועל את השליטה על מחוז דונצק.

בשל המלחמה בדונבס, רק חלקים ממסילת הברזל בדונייצק פועלים. בחודש דצמבר 2014, חברת Ukrzaliznytsia הקימה סניף חלופי לרכבת דונייצק ומטהו עבר מהעיר דונצק (שנכבשה על ידי הבדלנים) לעיר לימן.

== מידע כללי ==
הרכבת בדונצק נוצרה בשנת 1953 על ידי מיזוג בין הרכבת צפון-דונצק (שמרכזה בעיר ארטמייבסק) ורכבת דרום-דונצק (שמרכזה בעיר יאסינובאטה).

הרכבת משרתת את החלק החשוב ביותר לתעשייה כמו אזור דונבאס - דונייצק ולוהנסק, כמו גם חלקים מזפוריז'יה, חרקוב ודנייפרופטרובסק (שבאוקראינה) ובכך משתלבת כמסוע מרכזי ונתיב הובלה יחיד לדונבאס ודניפרו, האזורים המרכזיים של רוסיה ואוקראינה, אזור וולגה והקווקז. למסילת הרכבת שתי תחנות מעבר גבול בגבול רוסיה-אוקראינה שעליהן אין שליטה בשל תנאי מלחמה.

בדרום, לרכבות דונייצק יש גישה לים אזוב דרך הנמל המסחרי של מריופול, כמו גם גישה למרכז התעשייה הגדול ביותר באוקראינה - מריופול. אורך הרכבת של דונייצק הוא 13 אחוז מהאורך הכולל של כלל רשת הרכבות האוקראינית. במקביל, חלקו מהווה 47 אחוז מהעומס ו-36 אחוז מכלל הרכבות האוקראיניות. המסילה ממוקמת על שטח של 57,000 קמ"ש.

רכבת דונייצק היא דרך התחבורה העיקרית, המשרתת נוסעים וכמות גדולה של מתקנים תעשייתיים שונים: מכרות פחם, מתכות, מערות פחם וצינורות, מפעלי בנייה למכונות ובניית מכונות, כימיה, חשמל, מזון ותעשיות אחרות.

בדצמבר 2014 בפקודת ממשלת אוקראינה כל שטחה של רכבת דונייצק והחברות הקשורות אליה, הממוקמות בשטח אוקראינה שהיו בשליטת המדינה, הועברו למינהל הזמני של הרכבות הדרומית ורכבות צ'דניפר.

== מבנה ==
החטיבה המינהלית של הרכבת בדונייצק מורכבת משלושה מינהלות לתחבורת הרכבת, כולם ממוקמים בעיר לימן, כלומר:
* קרסנו-לימן
* לוהנסק
* דונייצק

בעבר היו גם שתי מנהלות אחרות:
* אילובאיסק
* ז'דנוב (מריופול)
* יאסינובאטה
* דבאלצבה

התחנות המרכזיות ברכבת של דונייצק הם: יאסינובאטה, דונצק, מריופול, דבלצבה, אילובאיסק, לוהנסק, פופאסנה, קונדראשבסקה-נובה, פוקרובסק, קראמטורסק, סלוביאנסק, קוסטיאנטיניבקה, מיקיטיבקה, ליימן, צ'רבונה מוילה.

== פלישת רוסיה לאוקראינה (משנת 2014) ==
בשל המעורבות הצבאית הרוסית באוקראינה, שאר הרכבות והתחנות הועברו תחת שליטתם הזמנית של הנהלת רכבות דרום אוקראינה.

בשנת 2016 חודשה פעילות הרכבות בלוהנסק.

ב-28 במאי 2016, אנשי הרכבת שעבדו עבור הרפובליקה העממית של דונייצק ביאסינובטה, מחו נגד כישלון ממשלת אוקראינה בתשלום שכרם. ב־28 ביולי, נחשף כי ההפגנות היו לגיטימיות והממשלה חייבת לעובדים כסף עבור השירותים שניתנו. זה כלל תהליך של ארגון מחדש וסוגיה שממשלת אוקראינה מנסה לפתור. הדובר מטעם רכבת אוקראינה אישר כי כל העובדים שעדיין עובדים ברכבת דונייצק במסגרת אוקראליזניציה (UZ) שבבעלות ממשלת אוקראינה אינם מכירים בהעסקתם בשום מקום אלא ברכבת דונייצק.

== ראו גם ==
*מסילות הברזל הרוסיות
*רכבות קרים

== קישורים חיצוניים ==

* 

* [http://www.railway.dn.ua/ רכבות דונצק] באתר רכבת אוקראינה
* [http://dnrailway.ru/struktura-gp-dzhd/ רכבות דונייצק]
* [https://lgd.su/about-us/ רכבת לוהנסק]

== הערות שוליים ==

קטגוריה:אוקראינה: רכבות
קטגוריה:חברות אוקראיניות
מדליית ג'ון סקוט

מדליית ג'ון סקוט היא פרס המוענק החל משנת 1822 על ידי מכון פרנקלין בפילדלפיה, ארצות הברית.

הפרס נקבע על ידי הרוקח ג'ון סקוט מאדינבורו שהקים עבורו קרן של $4,000. הפרס ניתן החל משנת 1822 עבור המצאות שתרמו לאנושות. מקבלי הפרס נקבעים על ידי מועצת עיריית פילדלפיה מתוך רשימת המלצות המוגשת לה על ידי מכון פרנקלין.

בין מקבלי המדליה נמנים: אדולף פרנק (1893), מארי קירי (1921), פרנסיס ויליאם אסטון (1923), כריסטיאן אייקמן (1923), פרדריק בנטינג (1924), ויליאם בובי (1928), חואן דה לה סיירבה (1931), ניקולה טסלה (1934), וניבר בוש (1943), גלן תיאודור סיבורג (1952), לואיס אלוורז (1953), איגור סיקורסקי (1954), וולטר בראטיין (1954), אלן היגר (1989), בנואה מנדלברוט (1999) ועמנואל שרפנטייה, ג'ניפר דאודנה ופנג ז'נג (2016).

==קישורים חיצוניים==

==הערות שוליים==

קטגוריה:פרסים אמריקאיים
קטגוריה:פרסים מדעיים
קטגוריה:מכון פרנקלין
*
יחסי איי בהאמה – קנדה

יחסי איי בהאמה–קנדה הם היחסים הדיפלומטיים הרשמיים שבין קהיליית איי בהאמה לבין קנדה.

== היסטוריה ==
איי בהאמה וקנדה נהנות ממערכת יחסים קרובה, היחסים הדיפלומטיים הרשמיים שבין שתי המדינות כוננו ב-1973, מיד לאחר עצמאותה של המדינה. קנדה ואיי בהאמה עובדות יחד בארגונים מולטילטרליים שונים דוגמת ארגון מדינות אמריקה והאומות המאוחדות. קנדה הפעילה בין השנים 2007–2019 תוכנית שנים עשר שנתית באיי הבהאמה לפיתוח. בתוכנית הושקעו שש מאות מיליון דולרים אמריקאים.

איי בהאמה היא אחד היעדים הפופולריים ביותר לנופש של קנדים - אלפי אנשים פוקדים מדי שנה את האיים ואף יש במקום קהילה של קנדים. הדבר מבסס ומחזק אף עוד יותר את הקשרים שבין שתי המדינות.

בין שתי המדינות מתקיים סחר בקנה מידה גדול בהתחשב בגודלה הקטן של איי בהאמה. הסחר הכולל בין שתי המדינות עמד ב-2017 על שווי של 232 מיליון דולר אמריקאי, מה שהופך את איי בהאמה לשותפת הסחר השישית בגודלה של קנדה באיים הקריביים. הייצוא הקנדי לאיי בהאמה הוערך בשווי 219 מיליון דולר אמריקאי וכלל אגוזים, פירות, שמנים ונפט. לעומת זאת, הייבוא הקנדי מאנטיגואה וברבודה עמד על 12.9 מיליון דולר אמריקאי וכלל כימיקלים, דגים, פירות ים ומלח.

סטודנטים באוניברסיטאות באיי בהאמה יכולים ללמוד גם באוניברסיטאות קנדיות באמצעות מלגות. הנציבות הגבוהה של קנדה בג'מייקה מחלקת כמה מאות מלגות ואשרות לימודים בקנדה על בסיס שנתי.

== נציגויות דיפלומטיות ==
* איי בהאמה מיוצגת בקנדה בדרג השגרירות באמצעות נציבות גבוהה שהיא מחזיקה באוטווה, בירת המדינה. איי בהאמה מיוצגת בקנדה גם בדרג הקונסולרי באמצעות קונסוליה רשמית שהיא מחזיקה בעיר טורונטו.
* קנדה אינה מיוצגת באיי בהאמה בדרג השגרירות. קנדה מיוצגת באיי בהאמה בדרג הקונסולרי באמצעות קונסוליה שהיא מחזיקה בנסאו, בירת המדינה. קנדה האמינה את שגרירותה שבקינגסטון, בירת ג'מייקה הסמוכה, על איי בהאמה.

== קישורים חיצוניים ==
* [https://www.canadainternational.gc.ca/jamaica-jamaique/bilateral_relations_bilaterales/canada_bahamas.aspx?lang=eng יחסי איי בהאמה – קנדה], באתר משרד החוץ הקנדי

== הערות שוליים ==
יחסי נאורו–קנדה

יחסי נאורו–קנדה הם היחסים שבין רפובליקת נאורו לבין קנדה.

== סקירה כללית ==
היחסים הדיפלומטיים שבין נאורו לקנדה כוננו ב-11 בפברואר 1997. נאורו היא המדינה השלישית הקטנה ביותר בעולם, ומדינת האי הקטנה ביותר בעולם. נאורו היא חברה בחבר העמים הבריטי, בקרן המטבע הבינלאומית, בפורום הפיתוח של האוקיינוס השקט וב יחד עם קנדה.

שתי המדינות נהנות מיחסים דיפלומטיים קרובים המתמקדים בעיקר בשיתופי פעולה בנושא הדיג, ענף כלכלי חשוב בשתי המדינות. נאורו חברה גם בפורום האוקיינוס השקט, בו קנדה משמשת כבת דיאלוג פוליטי.

קנדה תומכת בפרויקטים נאוריים למען הקהילה ופיתוח המדינה שנוצרו בנאורו, בין אם בכספים או במשאבים גולמיים.

== נציגויות דיפלומטיות ==
* נאורו אינה מיוצגת בקנדה, הן בדרג השגרירות והן בדרג הקונסולרי.
* קנדה אינה מיוצגת בנאורו, הן בדרג השגרירות והן בדרג הקונסולרי. קנדה האמינה את נציבותה הגבוהה שבקנברה, בירת אוסטרליה, על נאורו.

== קישורים חיצוניים ==
* [https://www.canadainternational.gc.ca/australia-australie/bilateral_relations_bilaterales/canada_nauru-nauru.aspx?lang=eng יחסי קנדה – נאורו], באתר הנציבות הגבוהה של קנדה באוסטרליה
יחסי איי מרשל – קנדה

יחסי איי מרשל–קנדה הם היחסים שבין רפובליקת איי מרשל לבין קנדה.

== סקירה כללית ==
היחסים הדיפלומטיים שבין איי מרשל לקנדה כוננו ב-14 באוגוסט 1997. שתי המדינות נהנות מיחסים דיפלומטיים "קרובים ולבביים" על פי משרד החוץ הקנדי, שמבוססים בעיקר על חברות משותפת בארגונים בינלאומיים. המסחר שבין שתי המדינות קיים, ומנוהל בידי לשכת המסחר וההשקעות הרשמית של קנדה בנציבות הגבוהה באוסטרליה, אך הוא זניח.

ביחסים שבין המדינות שימת דגש על שיתופי פעולה בנושא הדיג, ענף כלכלי חשוב בשתי המדינות. איי מרשל חברה גם בפורום האוקיינוס השקט, בו קנדה משמשת כבת דיאלוג פוליטי.

קנדה תומכת בפרויקטים מאיי מרשל למען הקהילה ופיתוח המדינה בין אם בכספים או במשאבים גולמיים.

== נציגויות דיפלומטיות ==
* איי מרשל אינה מיוצגת בקנדה, הן בדרג השגרירות והן בדרג הקונסולרי. איי מרשל האמינה את נציבותה הגבוהה שבוושינגטון די. סי., בירת ארצות הברית הסמוכה, על קנדה.
* קנדה אינה מיוצגת באיי מרשל, הן בדרג השגרירות והן בדרג הקונסולרי. קנדה האמינה את נציבותה הגבוהה שבקנברה, בירת אוסטרליה, על איי מרשל.

== קישורים חיצוניים ==
* [https://www.canadainternational.gc.ca/australia-australie/bilateral_relations_bilaterales/canada_marshall-marshall.aspx?lang=eng יחסי קנדה – איי מרשל], באתר הנציבות הגבוהה של קנדה באוסטרליה
יחסי הממלכה המאוחדת – קוסובו

שגרירות קוסובו ב[[לונדון, הממלכה המאוחדת.]]
יחסי הממלכה המאוחדת–קוסובו הם יחסי החוץ בין קוסובו לבין הממלכה המאוחדת. כאשר קוסובו הכריזה על עצמאותה מסרביה ב-17 בפברואר 2008, הממלכה המאוחדת הייתה אחת המדינות הראשונות שהכריזו על הכרה רשמית בריבונות קוסובו ב-18 בפברואר 2008. לבריטניה יש שגרירות בפרישטינה מאז ה-5 במרץ 2008. לקוסובו יש שגרירות בלונדון החל מה-1 באוקטובר 2008. שתי המדינות נהנות מיחסים ידידותיים טובים מאוד.

== שיתוף פעולה צבאי ==
בריטניה השתתפה במבצע כוח מאוחד בשנת 1999 בקוסובו, אשר הביא להקמת כוח שמירת שלום של האו"ם. לבריטניה יש כיום 84 חיילים המשרתים בקוסובו כשומרי שלום של נאט"ו כחלק מכוח קוסובו. במקור היו כ-19,000 חיילים בריטיים בכוח של נאט"ו. מייק ג'קסון היה קודם מפקד נאט"ו בין 12 ביוני 1999 עד 8 באוקטובר 1999.

ב-25 באפריל 2008, הממשלה הבריטית הודיעה כי תשלח קבוצת קרב המבוססת על 2 גדודי רובאים, וגדוד חי"ר קל של כ-600 חיילים, כדי לשמור על הסדר הציבורי והשלום כחלק ממשימת שלטון החוק בקוסובו של האיחוד האירופי.

== יחסים פוליטיים ==
בריטניה הייתה שחקן חשוב באירועים של 1999. מלחמת קוסובו, אשר ראש הממשלה טוני בלייר תמך בה מטעמים מוסריים, הייתה בתחילה כישלון כאשר היא הסתמכה אך ורק על תקיפות אוויריות; בלייר האמין כי האיום של התקיפות הקרקעיות, אשר ביל קלינטון שלל בתחילה, היה הכרחי כדי לשכנע את נשיא סרביה סלובודן מילושביץ' לסגת. בלייר הורה ל-50,000 חיילים - רובם אנשי קבע בצבא הבריטי - להיות מוכנים לפעולה. בלייר ביקר בקוסובו בכמה הזדמנויות מאז; שרים בריטיים אחרים, אשר היו אחראים על המדיניות כלפי קוסובו, כגון דניס מקשיין , שמרו גם הם על קשרים.

==קישורים חיצוניים==

== הערות שוליים ==
יחסי מקדוניה הצפונית – קוסובו

יחסי מקדוניה הצפונית–קוסובו הם היחסים הדיפלומטיים בין הרפובליקה של קוסובו לבין הרפובליקה של מקדוניה הצפונית.

== יחסים דיפלומטיים ==
היחסים הלא רשמיים בין המדינות החלו ב-9 באוקטובר 2008, כאשר מקדוניה (שמה הקודם של מקדוניה הצפונית) הכירה בקוסובו לאחר הכרזת העצמאות מסרביה ב-17 בפברואר של אותה שנה. באוקטובר 2009, קוסובו חתמה על הסכם לתיקון הגבול עם הרפובליקה של מקדוניה על ידי החלפת מספר שטחים.

ב-17 באוקטובר 2009, סקופיה ופרישטינה כוננו באופן רשמי את היחסים הדיפלומטיים. ב-12 בנובמבר 2009, מקדוניה שדרגה את משלחתה הדיפלומטית בפרישטינה למעמד שגרירות. שגרירות קוסובו באלבניה מוסמכת גם עבור מקדוניה הצפונית.

== תיירות ==
מקדוניה הכירה בדרכונים של קוסובו ב-12 ביולי 2008 לקראת הכרה דיפלומטית מלאה של הרפובליקה של קוסובו. אזרחי הרפובליקה של קוסובו יכולים להישאר 90 ימים ללא ויזה בצפון מקדוניה. אזרחי מקדוניה הצפונית יכולים גם הם להישאר ברפובליקה של קוסובו 90 ימים ללא ויזה.

== היסטוריה ==
לפני ההכרה, הנשיא המקדוני ברנקו צרבנקובסקי אמר "הרפובליקה של מקדוניה תחליט על עמדתה כשנראה שהיא המתאימה ביותר לאינטרסים שלנו. מקדוניה תעקוב אחר עמדת נאט"ו והאיחוד האירופי ביחס לקוסובו, אולם מדינות בשני הארגונים צריכות עדיין לנקוט עמדה משותפת." המפלגה הדמוקרטית של האלבנים , אחת המפלגות המייצגות את המיעוט האלבני במקדוניה, עזבה את ממשלת הקואליציה במקדוניה ב-13 במרץ 2008 לאחר ששש דרישותיה, וביניהן הכרה בעצמאות קוסובו, לא נענו. עם זאת, היא חזרה לממשלה ב-24 במרץ 2008, לאחר שתבעה שיש להכיר בקוסובו. ב-27 במרץ 2008, פרסם שר החוץ המקדוני אנטוניו מילושוסקי את ההצהרה הבאה: "בברכה על עמדתה הבונה של הרפובליקה של מקדוניה ביחס לקוסובו, הנציבות לענייני חוץ של הפרלמנט האירופי הביעה דאגה בגלל עיכוב התיחום הטכני של גבול הרפובליקה של מקדוניה-קוסובו וביקשה לפתור סוגיה זו בהתאם להצעת אהטיסארי." בכך הוא חזר על תמיכת צפון מקדוניה בתוכנית האטיסארי לקוסובו, שאושרה על ידי משרד החוץ שנה לפני כן, ב-30 במרץ 2007. ב-10 ביולי הודיע דובר משרד החוץ, פטר קולב, כי מקדוניה תקבל את הדרכונים החדשים של קוסובו. עלי אחמטי , מנהיג מפלגת האיחוד הדמוקרטי למען אינטגרציה האלבנית-אתנית, אמר כי מקדוניה תכיר בקוסובו לאחר שנפתרו הבעיות בתיחום הגבול. (מפלגת האיחוד הדמוקרטי לאינטגרציה הייתה חברה בקואליציה; עם זאת, לאחמטי לא היה תפקיד שר בממשלה).

מקדוניה הצפונית חולקת גבול משותף לאורך 158.7 ק"מ עם קוסובו. ב-12 במאי 2009 גיורגה איוואנוב הפך לנשיא החדש של מקדוניה. מיד לאחר ההשבעה שלו איוואנוב הזמין את נשיא קוסובו פאטמיר סיידיו להיות המדינאי הראשון לבקר במקדוניה בעת כהונתו, אבל סיידיו ביטל את ביקורו במקדוניה, מכיוון שהביקור תוכנן להיות מפגש לא רשמי, ואילו קוסובו ציפתה לפגישה רשמית מלאה בין שני מדינאים. בשבועות שלאחר מכן התרחש משבר ביחסי שתי המדינות. היו אפילו השערות לפיהן מקדוניה עשויה לבטל את החלטתה להכיר בקוסובו כמדינה עצמאית. עם זאת, סקופיה הכחישה רשמית כי היא רוצה להחזיר את ההכרה בקוסובו, ועד מהרה שבו היחסים לקדמותם.

==קישורים חיצוניים==

== הערות שוליים ==
רון דלמס

רונלד ורני דלמס (באנגלית: Ronald Vernie Dellums; 24 בנובמבר 1935 – 30 ביולי 2018) היה פוליטיקאי אמריקאי חבר המפלגה הדמוקרטית. כיהן כחבר בית הנבחרים של ארצות הברית מטעם מחוז הקונגרס התשיעי של קליפורניה בשנים 1971–1998, ולאחר מכן כראש עיריית אוקלנד מ-2007 עד 2011.

==ביוגרפיה==
רון דלמס נולד למשפחת פעיל באיגוד מקצועי. הוא שירת בחיל הנחתים של ארצות הברית. לאחר סיום השרות הצבאי הוא למד לתואר ראשון בעבודה סוציאלית באוניברסיטת המדינה של סן פרנסיסקו ובהמשך סיים תואר שני באוניברסיטת קליפורניה בברקלי. עוד בהיותו סטודנט הוא התחיל בפעילות למען זכויות האדם. בשנת 1967 הוא נבחר למועצת העיר.

בשנת 1970 רון דלמס השתתף בבחירות לבית הנבחרים של ארצות הברית ונבחר בתמיכת מתנגדי מלחמת וייטנאם. במהלך כהונתו הוא התנגד נחרצות להגדלת התקציב לצרכים צבאיים, פיתוח טילים חדשים ופיתוח B-2 ספיריט. הוא גם תמך בהתנגדות למדיניות ארצות הברית שתמכה במשטרים ימניים באפריקה לרבות רפובליקת דרום אפריקה. הוא הכין הצעת חוק נגד אפרטהייד שאושרה למרות וטו של נשיא ארצות הברית רונלד רייגן.

בשנת 1998 הוא עזב את בית הנבחרים ובמקומו נבחרה ברברה לי, שהייתה עוזרת שלו.

בשנת 2006 רון דלמס נבחר לראש העיר אוקלנד. במהלך כהונתו כראש העיר הוא הצליח להוריד רמת הפשיעה בעיר ב-13%. לאחר כהונה בודדת בתפקיד הוא החליט לא להתמודד בפעם השנייה.

==קישורים חיצוניים==

* 
* 
* 

קטגוריה:סוציאליסטים אמריקאים
קטגוריה:חברי בית הנבחרים של ארצות הברית מקליפורניה
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:פוליטיקאים אמריקאים
קטגוריה:ראשי עיריות בקליפורניה
קטגוריה:בוגרי אוניברסיטת המדינה בסן פרנסיסקו
קטגוריה:בוגרי אוניברסיטת קליפורניה בברקלי
קטגוריה:אמריקאים שנולדו ב-1935
קטגוריה:אמריקאים שנפטרו ב-2018